Case ID: 1132191
Sentence 159: Birinci instansiya məhkəməsinin məhkəmə iclasında şahid qismində dindirilmiş Şahid23 ifadəsində hazırda rəsmi olaraq Sumqayıt yolunda yerləşən “STP” zavodunda gecə gözətçisi işlədiyini, Laçın rayonu işğal olduqdan sonra ailəsi ilə birlikdə əvvəl Bakı şəhəri, Novxanı qəsəbəsində, 2017-ci ilin oktyabr ayından isə Abşeron rayonu, Masazır qəsəbəsində yerləşən Zəngilan rayonundan olan məcburi köçkünlər üçün salınmış şəhərcikdə məskunlaşdığını, “xxxxxxxxxx”xxxxxx“xxxxxxxxxxxxxx”xxxxxx“xxxxxxxx”xxxxxx“xxxxxxxxxxxxxxx” MMC və “xxxxxxxxxx” MMC-lərin təsisçisi olduğunu, 2017-ci ilin yay aylarında Novxanı kəndi ərazisində dəniz kənarında yerləşən kafelerdən birində ofisiant işlədiyini, orada onunla birlikdə qəlyançı işləyən Kənan Kərimov adlı şəxslə tanış olduğunu, yay fəsli bitdiyi üçün kafenin bağlandığını, 2017-ci ilin təqribən sentyabr-oktyabr aylarında Bakı şəhərinə iş axtarmaq üçün gəldiyini, 20 yanvar metrosu yaxınlığında Təqsirləndirilən şəxs1 adlı şəxslə tanış olduğunu və Ədalətin ona sənin adına müəssisə təsis edək bunun müqabilində sənə pul verərəik dediyini, sənin üçün heç bir problem olmayacaqdır adına təsis edilən müəssisəər üçün rəsmi olaraq notarial etibarnamə verəcəksən və bunun müqabilində sənə 200 manat pul verəcəyəm dediyini, xəstə bibisinin himayəsində qaldığından və dərmanların alınması üçün ona pul lazım olduğundan Ədalətin təklifi ilə razılaşdığını, bundan sonra Ədalətin bir nəfər Seymur adlı şəxsi yanına çağıraraq ASAN xidmətə getməyin lazım olduğunu, onlara birlikdə ağ rəngli markasını dəqiq xatırlamadığı avtomobillə Yasamal rayonu ərazisində yerləşən ASAN xidmətə getdiklərini, xidmətdə Ədalət və Seymur adlı şəxslərin göstərişinə əsasən müvafiq pəncərələrə yaxınlaşaraq rəsmiləşdirmə apardıqlarını, bundan sonra birlikdə Ədalət və Seymurla 3-cü mikrorayon dairəsinin yaxınlığında möhürlər sifariş etdiklərini, orada da, məzmunu ona məlum olmayan sənədlərə imzalar etdiyini, bütün proseslər zamanı ödənişlərin Ədalət və Seymur tərəfindən həyata keçirildiyini, bundan sonra Ədalətin ona 100 manat pul verdiyini və pulun digər hisssəsini sənədlər hazır olduqdan sonra verəcəyini, bundan sonra evlərinə gedərək kafedə birlikdə işlədiyi Kənana zəng edərək belə bir işin olduğunu, əgər pul qazaaq istəyirənsə gedək həmin adamlarla səni tanış edim sənində adına müəssisə təsis edərək pul versinlər deməsini, Kənanın da, onun kimi pula ehtiyacı olduğunu və buna razılıq verdiyini, bundan sonra Ədalətlə telefon əlaqəsi saxlayaraq ertəsi günü dostu Kənanla birlikdə Bakı şəhərinə gələrək burada 20 yanvar metrosu yaxınığında Ədalət və Seymurla görüşərək eyni qaydalarla dostu Kənanın adına bir neç müəssisə təsis etdiklərini, Ədalətin Kənana 100 manat verərək ödəniləcək məbləğin digər hissəsinin sənədlər hazır olduqdan sonra veriləcəyini bildirdiyini, bir neçə gündən sonra Ədalətin ona zəng edərək hazır sənədlərin Sumqayıt şəhərində yerləşən 2 saylı Ərazi Vergilər Baş İdarəsinə götürülməli olduğunu bildirməsini, bundan sonra o və dostu Kənan 2 saylı Ərazi Vergilər Baş İdarəsindən gedərək oradan adlarına təsis edilmiş müəssisələrin sənədlərini götürərək Bakı şəhərinə gəldiklərini, burada Ədalət və Seymurun onları 20 yanvar metrosuyaxınlığında qarşıladıqlarını, bundan sonra möhürləri sifariş verdikləri ünvana getdiklərini, Seymur adlı “POTA” ləqəbli şəxsin oradan bir selofan torbanın içərisində bütün möhürləri götürdüyünü, orada möhürlərin alınması üçün imzalar etdiklərini, bütün sənədlər hazır olduqdan sonra 20 yanvar metrosu yaxınlığında notariat kontoruna gedərək orada bütün müəssisələr üzrə Təqsirləndirilən şəxs1 etibarnamələr verdiklərini və bundan sonra pullarının qalan hissəsini yəni, hər birinə 100 manat olmaqla aldıqlarını göstərmişdir.